ออกตัวก่อนว่า~ชอบทาน แต่ไม่ได้ตามรายการแข่งขันทำอาหารใดๆ เลยค่ะ ดังนั้น ร้านนี้เนี่ย น้องชายรีเควสต์ขอแวะไปชิม เลยต้องทำการหาข้อมมูลด่วน!!! พบความน่าสนใจ (..ซึ่งก็ต้องน่าสนใจสินะ ของเค้าดังซะขนาดนี้ 555 ไปอยู่ไหนมานะเรา????????????) ทั้งตัวที่มาของร้าน เชฟมือฉมัง อาหารที่เน้นความครีเอทีฟ และความอร่อยที่แน่ละ~ว่าต้องมีอยู่แล้ว

   ก่อนไปคุยกันก่อนกะน้องชายว่า~เราไม่ควรให้ความเว่อร์วังอลังการมาบดบังความรู้สึกในรสชาติ อยากให้สิ่งเหล่านี้เหมือนเป็นตัวเสริม เฉกเช่น การแกะสลักขิง การทำหอมให้เป็นดอกไม้ วางตกแต่งจานอะไรเยี่ยงนี้ เพราะอ่านหลายคอมเมนต์แล้วดูจะคาดหวังความอร่อยระดับเทพ ซึ่งส่วนตัวแค่อยากไปทานอาหาร ที่น่าสนใจ และอร่อย น่าจะพอแล้วนะ????

   [ ร้านอยู่ตรงไหน???!!!~ ]

   ตั้งอยู่ชั้น 1 Central Festival East Ville เป็นคาเฟ่ที่ดูสดใส ด้วยสีน้ำเงินสว่างจ้า และวัสดุมันวาว ลุคส์แปลกตากว่าที่เคยเห็น Iron Chef on the Table นะคะ โต๊ะนั่งได้ทั้งด้านในและด้านนอก แต่ไปซัมเมอร์อย่างนี้ภาวนาให้ได้แอร์ดีที่สุดค่ะ 

   ร้านเปิดตั้งแต่ 10.0-22.00 และหากไม่อยากรอนาน โทรจองโต๊ะได้ที่ 092-270-6361 เพราะวันที่ไปเป็นวันหยุดรอโต๊ะนานมาก เลยตัดสินใจทานที่โต๊ะด้านนอก หลังจุดพนักงานต้อนรับ ทำให้สายตาทุกคู่จับจ้องเพราะรอโต๊ะ แถมร้อนมากมาย หมดซึ่งความสุนทรีย์ในการทานอาหาร (..ดีว่าอาหารอร่อยค่ะ555)

   [ ร้านขายอะไรบ้าง???!!!~ ]

    อาหารออกแนวฟิวชั่นทั้งไทยและฝรั่ง รวมไปถึงเครื่องดื่ม ขนม และเบเกอรี่ด้วยราคาไม่แพงอย่างที่คิด ราคาทั่วๆไปมาก บางเมนูถูกกว่าร้านฝรั่งดังๆอีก

❤️#1: ประทับใจแรกกับความครีเอทีฟของเมนูที่ต้องใช้จินตนาการและราคาที่ดูคุ้มค่ามากค่ะ^^*

   [ ลองอะไรบ้าง???!!!~ ]

   แม้เมนูเว่อร์วังคือสิ่งที่หมายปอง แต่เค้าเน้นแซลมอนทั้งนั้น เพิ่งทานบุฟเฟต์แซลมอนเน้นๆ ไปเมื่อวาน วันนี้เลี่ยงได้เป็นเลี่ยงกันทั้งบ้านค่ะ แหะแหะ!! มาดู 2 เมนูที่เลือกกัน (ใจจริงอยาก 3-4-5 ต่อขนม แต่โต๊ะเอาท์ดอร์ ที่ เกือบ 40 องศา พาเพลียค่ะ????????????)
 
1) <<<ข้าวคั่วกลิ้งไข่ออนเซ็น>>>

  เห็นหลายคนติดใจ ยิ่งพี่ๆ วงในที่ไปก็ชื่นชม แถมคั่วกลิ้งนี่เป็นเมนูที่ไปร้านอาหารใต้ต้องสั่งทุกที มาลองชิมดูแล้ว รสจัด!!~แต่กลมกล่อม ทุกคำค่ะ ไม่มีเค็มโดด เผ็ดเวอร์ คือแต่ละคำรสกลมกล่อมจริงๆ ยิ่งได้ไข่ออนเซ็นเพิ่มความมัน เหยาะน้ำปลา กัดพริกหั่นซอยไปบ้าง สมคำชมตามทุกๆ ท่านค่ะ ส่วนความสวยงามที่วางอาหารในครกหิน วางหญ้าแห้งตกแต่งราวกับแม่ไก่จะฟักไข่ น่ารักน่าชังจริง^^*

2) <<<คาโบนาร่าคลุกชีส>>> (ราคา 220 บาท)

  เห็นทุกคนชมความเข้มข้นของซ้อสขาว และน้องชายชอบคาโบนาร่ามากกว่าพวกซ้อสมะเขือเทศหรือโหระพา เลยเลือกเมนูนี้ที่เพิ่มชีสเข้าไปอีก และได้ไข่ออนเซ็นมาคลุกให้ไข่เคลือบเส้น ทริปเปิ้ลความมันและเข้มข้นอย่างไม่หยุดยั้ง

  แต่ไม่เลี่ยนนะ ยังคงทานได้อร่อยจนคำ (..เส้น) สุดท้าย ชื่นใจอร่อยจุงเบย ????????

❤️#2 : ประทับใจรสชาติทั้ง 2 เมนูค่ะ

  สรุปโดยรวมชอบอาหารค่ะ ให้ 5 เต็มนะการบริการตอนพรีเซ็นต์อาหารดีมาก แต่ระหว่างการเสิร์ฟและเก็นเงิน พนักงานวิ่งวุ่นค่ะ เลยช้า และต้องเดินเข้าไปเรียกออกมาแทน ขอให้ 3 ละกันค่ะ ส่วนราคา อย่างที่บอก คือราคาคุ้มค่าค่ะ สถานที่และโลเกชั่นก็สำหรับคนละแวกนี้ ไปมาสะดวก จอดรถง่าย ให้ 4 ค่ะ โดยรวมจัดไป 4 ดาวค่า